### Beslutning

Godkendt med bemærkning om, at asfaltbelægning på hele strækningen vil være SRS.

### Sagsfremstilling

## Resume og sagens baggrund

På investeringsoversigten for 2022 er der afsat et rådighedsbeløb på i alt 611.000 kr. til
ny asfalt gennem Bregninge. Der søges om en anlægsbevilling på det samlede
rådighedsbeløb på 611.000 kr. til ny asfalt gennem Bregninge

## Indstillinger

Direktøren indstiller, at der gives en anlægsbevilling på i alt 611.000 kr. finansieret af
rådighedsbeløbet i 2022 til ny asfalt gennem Bregninge.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2022 er der afsat et rådighedsbeløb på i alt 611.000 kr. til
ny asfalt gennem Bregninge.

I budgetaftalen for Budget 2022-2025 fremgår det, at vil der komme mere trafik igennem Bregninge i de kommende år grundet øget indvinding af råstoffer. For at dæmpe trafikstøjen er beløbet på 611.000 kr. prioriteret til en mere støjsvag belægning, så generne reduceres.

Beløbet omfatter primært ny belægning på selve kørebanen gennem byen, og de øvrige vejelementer vil kun blive berørt i det omfang, der bliver brug for det. Øvrige vejelementer kan være fortove, stier, pladser, vejafmærkning, skilte, afvanding, rabatter, belysning og trærødder i vejprofilen.

[adresse] gennem Bregninge er i dag udlagt med en overfladebelægning (OB). OB består af et lag klæbemiddel og derefter skærver lagt ud på stedet og tromlet på den eksisterende belægning. OB har derfor en relativt grov struktur, som kan støje. En asfaltbelægning er til gengæld færdigblandet fra asfaltværket. Den vil pakke og klistre bedre sammen og give en lavere støjbelastning.

En almindelig asfaltbelægning i Bregninge forventes derfor at give en støjreduktion i forhold til det nuværende niveau. Et decideret støjreducerende slidlag (SRS) vil først have en effekt, når hastigheden ligger på [adresse] eller derover.

Der er forskellig hastighedsbegrænsning i Bregninge, og det vil blive vurderet, om det er relevant at se på forskellige belægningstyper afhængigt af de enkelte strækninger.

Der søges en anlægsbevilling på i alt 611.000 kr. til betaling for ny asfalt gennem Bregninge.

Anlægsarbejdet forventes afsluttet senest september 2022.

Der forventes driftsudgifter på 0 kr.

## Økonomiske konsekvenser

Der er afsat et rådighedsbeløb på 611.000 kr. til vejvedligeholdelse i byområder. Det

bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.